钦定古今图书集成/理学汇编/文学典/第035卷 > 张率
## 钦定古今图书集成/理学汇编/文学典/第035卷 > 张率

按《梁书》本传，“率字士简，吴郡吴人。祖永，宋右光禄大
夫。父瓌，齐世显贵，归老乡邑。天监初，授右光禄，加给
事中。率年十二能属文，常日限为诗一篇，稍进作赋
颂。至年十六，向二千许首。齐始安王萧遥光为扬州，
召迎主簿，不就。起家著作佐郎。建武三年，举秀才，除
太子舍人。与同郡陆倕幼相友狎，常同载诣左卫将”
军沈约，适值任昉在焉，约乃谓昉曰：“此二子后进才
秀，皆南金也，卿可与定交。”由此与昉友善。迁尚书殿
中郎，出为西中郎南康王功曹史，以疾不就。久之，除
太子洗马。高祖霸府建，引为相国主簿。天监初，临川
王已下并置友学，以率为鄱阳王友。迁司徒谢朏。掾
直文德，待诏省，敕使抄乙部书，又使撰妇人事二十
馀条，勒成百卷，使工书人琅邪王深、吴郡范怀约、褚
洵等缮写，以给后宫。率又为《待诏赋》奏之，甚见称赏。
手敕答曰：“省赋殊佳，相如工而不敏，枚皋速而不工，
卿可谓兼二子于金马矣。”又侍宴赋诗，高祖乃别赐
率诗曰：“东南有才子，故能服官政。余虽惭古昔，得人
今为盛。”率奉诏，往返数首。其年迁秘书丞，引见玉衡
殿。高祖曰：“秘书丞天下清官，东南胄望，未有为之者。
今以相处，足为卿誉。”其恩遇如此。四年三月，禊饮华
光殿。其日，河南国献舞马，诏率赋之，曰：“臣闻天用莫
如龙，地用莫如马，故《礼》称骊𫘪，《诗》诵骝骆。先景遗风
之美，世所得闻；吐图腾光之异，有时而出。洎我大梁，
光有区夏，广运自中，员照无外。日入之所，浮琛委贽；
风被之域，越险效珍，𫐉服乌号之骏，𫘦𬳿豢龙之名。”
而河南又献赤龙驹，有奇貌绝足，能拜善舞。天子异
之，使臣作赋曰：“惟梁受命，四载元符，既臻，协律之事
具举，胶庠之教必陈，檀舆之用已偃，玉辂之御方巡。
考帝文而率通，披皇图以大观。庆惟道而”必先，灵匪
圣其谁赞？见河龙之瑞唐，瞩天马之祯汉。既叶符而
比德，且同条而共贯。询国美于斯今，迈皇王于曩昔。
散大明以烛幽，扬义声而远斥。固施之于不穷，谅无
所乎朝夕。并承流以请吏，咸向风而率职。纳奇贡于
绝区，致龙媒于殊域。伊况古而赤文，爰在兹而朱翼。
既效德于炎运，亦表祥于“尚色。资皎月而载生，祖河
房而挺授，种北唐之绝类，嗣西宛之鸿胄，禀妙足而
逸伦，有殊姿而特茂，善环旋于荠夏，知蹈躧于金奏。
超六种于周闲，逾八品于汉厩。伊自然之有质，宁改
观于肥瘦？岂徒服皂而养安，与进驾以驰骤。尔其挟
尺县凿之辨，附蝉伏兔之别，十形五观之姿，三毛八
肉之势，臣”何得而称焉，固已详于前制。徒观其神爽，
视其豪异。轶跨野而忽逾轮，齐秀骐而并末驷。贬代
盘而陋小华，越定单而少天骥。信无等于漏面，孰有
取于决鼻？可以迹章亥之所未游，逾禹益之所未至。
将不得而屈指，亦何暇以理辔。若迹遍而忘反，非我
皇之所事。方润色于前古，邈深文而储思。既而机事
多暇，青春未移，时惟上巳，美景在斯。遵镐饮之故实，
陈洛䜩之旧仪。漕伊川而分派，引激水以回池。集国
良于民儁，列树茂于皇枝。纷高冠以连衽，锵鸣玉而
肩随。清辇道于上林，肃华台之金座。望发色于绿苞，
伫流芬于紫裹。听磬镈之毕举，聆《韶》《夏》之咸播。承六
奏之既阕，及九变之已成。均仪禽于唐序，同舞兽于
虞庭。怀夏后之九代，想陈王之紫骍。乃命涓人，效良
骏，经《周》卫，入钩陈。言右牵之已来，宁执朴而后进。既
倾首于律同，又蹀足于鼓振。擢龙首，回鹿躯。睨两镜，
蹙双凫。既就场而雅拜，时赴曲而徐趋。敏躁中于促
节，捷繁外于惊桴。骐行骥动，虎发龙骧；雀跃燕集，鹄
引凫翔。妍七盘之绰约，陵九剑之抑扬。岂借仪于褕
袂，宁假器于髦皇。婉脊投颂，俛膺合雅，露沫歕红，沾
汗流赭。乃却走于《集灵》，驯惠养于丰夏。郁风雷之壮
心，思展足于南野。若彼符瑞之富，可以臻介丘而昭
卒业。搢绅群后，诚希末光。天子深穆为度，未之访也。
何则？进让殊事，岂非帝者之弥文哉！今四卫外封，五
岳内郡，宜弘下禅之规，增上封之训，背清都而日行，
指云郊而元运，将绝尘而弭辙，类飞鸟与駏驉，总三才而驱骛，按五御而超摅，翳卿云于华盖，翼条风于
属车，无逸御于玉轸，不泛驾于金舆，饰中岳之绝轨，
营奉高之旧墟，训厚况于人神，弘施育于黎献，垂景
炎于长世，集繁祉于斯万。在庸臣之“方刚，有从军之
大愿。必自兹而展采，将同畀于庖煇。悼长卿之遗书，
悯《周南》之留恨。”时与到洽、周兴嗣同奉诏为赋，高祖
以率及兴嗣为工。其年父忧去职。其父侍妓数十人，
善讴者，有色貌，邑子仪曹郎顾玩之求娉焉，讴者不
愿，遂出家为尼。尝因斋会率宅，玩之乃飞书言与率
奸。南司以事奏闻，高祖惜其才，寝其奏，然犹致世论
焉。服阕后，久之不仕。七年，敕召出，除中权建安王中
记室参军，预长名问讯，不限日。俄有敕直寿光省，治
《丙丁部书抄》。八年，晋安王戍石头，以率为云麾中记
室。王迁南兖州，转宣毅谘议参军，并兼记室。王还都，
率除中书侍郎。十三年，王为荆州，复以率为宣惠谘
议，领江陵令。府迁江州，以谘议领记室。出监豫章、临
川郡率。在府十年，恩礼甚笃。还除太子仆，累迁招远
将军、司徒右长史、扬州别驾。率虽历居职务，未尝留
心簿领，及为别驾奏事，高祖览牒问之，并无对，但答
云：“事在牒中。”高祖不悦。俄迁太子家令，与中庶子陆
倕、仆射刘孝绰对掌东宫管记。迁黄门侍郎。出为新
安太守。秩满还都，未至，丁所生母忧。大通元年，服未
阕卒，年五十三。昭明太子遣使赠赙与晋安王纲，令
曰：“近张新安又致故，其人才笔弘雅，亦足嗟惜。随弟
府朝东西日久，尤当伤怀也。比人物零落，特可潸慨。”
属有今信，乃复及之。率嗜酒，事事宽恕，于家务尤忘
怀。在新安，遣家僮载米三千石还吴宅，既至，遂耗太
半。率问其故，答曰：“雀鼠耗也。”率笑而言曰：“壮哉雀鼠！”
竟不研问。少好属文，而《七略》及《艺文志》所载诗赋，今
亡其文者，并补作之。所著《文衡》十五卷，文集三十卷，
行于世。子长公嗣。